'पहला कदम' मॉरीशस का पहला हिन्दी उपन्यास माना जाता है जो १९६० में छपा। इसके रचयिता कृष्ण लाल बिहारी हैं। उनके ठीक दस वर्ष बाद मॉरीशस के कथाकार तथा उपन्यास सम्राट अभिमन्यु अनत का पहला उपन्यास छपा – 'और नदी बहती रही'। १९७० से वे अब तक वे रचना करते आ रहे हैं। उनके ५० से भी अधिक उपन्यास प्रकाशित हो चुके हैं। 'लाल पसीना' उनका कालजयी उपन्यास है। 

प्रमुख उपन्यासकारों के नाम हैं : अभिमन्यु अनत, रामदेव धुरंधर, पं . बेणीमाधो रामखेलावन, दानीश्वर शाम, प्रसाद गणपत, देव रंजीत, हीरालाल लीलाधर, आनन्द देबी, दीपचन्द बिहारी, गोवर्धन ठाकुर आदि।

रामदेव धुरन्धर ने ६ खण्डों, ३ हजार पृष्ठों और ५ सौ पात्रों वाला 'पथरीला सोना' लिखकर संसार के सबसे लम्बे (बड़े ) उपन्यास लिखने का कीर्तिमान स्थापित किया है। रामदेव के अब तक दस उपन्यास प्रकाशित हो चुके हैं।

कविता
मॉरीशस का हिन्दी साहित्य
शिक्षा
उपन्यास